У 80-х гадах XIX стагоддзя пераехаў у Лодзь, а пасьля заканчэньня мясцовай школы прымаў актыўны ўдзел у эканамічным і грамадзкім жыцьці горада. Ён быў саўладальнікам фірмы Mordka. Як прызнаны адмыслоўца богаслужбовых сьпеваў, дырыжор хору і аркестра ў 1901 годзе быў адным з ініцыятараў стварэньня габрэйскага літаратурна-музычнага таварыства Hazomir, а ў 1907-1912 гг. узначальваў яго. Аказваў фінансавую падтрымку, дзякуючы яму пачалася кар’ера вядомага Лодзінскага сьпявака і кампазітара Абрахама Бер Бірнбаўма. Быў у Асацыяцыі габрэйскіх сярэдніх школ у Лодзі (з’яўляўся членам рады дырэктараў). У рэлігійным жыцьці гміны служыў старэйшым у малітоўным доме на вуліцы Длугей.